
Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL TEIKIMO IŠNUOMOTI ATVIRO AUKCIONO BŪDU KITOS PASKIRTIES VALSTYBINĖS ŽEMĖS SKLYPĄ, ESANTĮ PURIENŲ G. 39, ŠIAULIŲ MIESTE

2024 m.                           d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 91, 92, 93 punktais, Valstybinės žemės sklypų pardavimo ir nuomos aukcionų organizavimo taisyklių, patvirtintų Lietuvos Respublikos Vyriausybės 2014 m. kovo 19 d. nutarimu Nr. 261 „Dėl Valstybinės žemės sklypų pardavimo ir nuomos aukcionų organizavimo taisyklių patvirtinimo“, 7 punktu, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.1 papunkčiu, įgyvendindama Šiaulių miesto savivaldybės tarybos 2016 m. birželio 30 d. sprendimo Nr. T-278 „Dėl nuomos mokesčio už valstybinę žemę tarifų nustatymo“ 11 punktą, atsižvelgdama į tai, kad sklypas išnuomojamas daugiabučių gyvenamųjų namų statybai ir siekiant paspartinti miesto plėtrą, kad statybos nebūtų vykdomos neribotą laiką, į minimalų pakankamą terminą statybą leidžiančiam dokumentui gauti bei pastatyti statinius, Šiaulių miesto savivaldybės taryba nusprendžia:
1. Teikti išnuomoti atvirojo aukciono būdu Šiaulių miesto savivaldybės patikėjimo teise valdomą 1,8967 ha ploto kitos paskirties (naudojimo būdas – daugiabučių gyvenamųjų pastatų ir bendrabučių teritorijos, susisiekimo ir inžinerinių komunikacijų aptarnavimo objektų teritorijos) valstybinės žemės sklypą (unikalus Nr. 4400-5853-5652, kadastro Nr. 2901/0011:679 Šiaulių m. k. v.), esantį Purienų g. 39, Šiaulių mieste (toliau – Žemės sklypas).
2. Patvirtinti šio sprendimo 1 punkte nurodyto Žemės sklypo pradinį metinį žemės nuomos mokestį – 2 752 Eur (du tūkstančius septynis šimtus penkiasdešimt du eurus) be aukciono organizavimo išlaidų.
3. Nustatyti tokias šio sprendimo 1 punkte nurodyto išnuomojamo atviro aukciono būdu Žemės sklypo nuomos sutarties sąlygas: 
3.1. Žemės sklypo nuomos terminas – 5 metai (su galimybe pratęsti 1 metams, pateikus motyvuotą prašymą);
3.2. Žemės sklypas išnuomojamas daugiabučių gyvenamųjų namų, su jiems reikalinga infrastruktūra, statybai;
3.3. nuomininkas privalo pradėti vykdyti ir užbaigti statinių statybą Žemės sklype per 5 metus (su galimybe pratęsti 1 metams, pateikus motyvuotą prašymą) nuo aukciono objekto, tai yra Žemės sklypo, nuomos sutarties įregistravimo Nekilnojamojo turto registre dienos šiomis sąlygomis:
3.3.1. nuomininkas įsipareigoja per 2 metus nuo valstybinės Žemės sklypo nuomos  sutarties įregistravimo Nekilnojamojo turto registre dienos statinių statybai gauti statybą leidžiantį dokumentą ir jį pateikti Šiaulių miesto savivaldybei. Dėl objektyvių, nuo nuomininko nepriklausančių priežasčių šis terminas gali būti pratęstas šalių raštišku susitarimu vieniems metams;
3.3.2. nuomininkas privalo ne ilgiau kaip per 2 metus (su galimybe pratęsti 1 metams, pateikus motyvuotą prašymą) nuo statybą leidžiančio dokumento išdavimo užbaigti statinių statybą ir pateikti Šiaulių miesto savivaldybės administracijai statybos užbaigimo dokumentą, patvirtinantį, kad statybos darbai atlikti pagal statinio (-ių) projekto sprendinius;
3.4. nuomininkas, rengdamas teritorijų planavimo dokumentą ar žemės valdos projektą, privalo Žemės sklypą pertvarkyti taip, kad būtų padalinti ir suformuoti atskiri žemės sklypai savarankiškai funkcionuojantiems statiniams eksploatuoti. Rengdamas teritorijų planavimo dokumentą ar žemės valdos projektą, nuomininkas privalo:
3.4.1. suprojektuoti atskirą (-us) žemės sklypą (-us), skirtą (-us) susisiekimo komunikacijoms ir inžineriniams tinklams, kuriam (-iems) būtų nustatomas žemės sklypo naudojimo būdas – susisiekimo ir inžinerinių tinklų koridorių teritorijos;
3.4.2. išnagrinėjęs ir nustatęs, kad tik savitakinių nuotekų šalinimo tinklų statyba be slėginių nuotekų tinklų negalima, privalo suformuoti susisiekimo ir inžinerinių komunikacijų aptarnavimo objektų teritorijos žemės sklypą nuotekų siurblinės statybai;
3.5. nuomininkas Žemės sklype (-uose) pagal išduotas inžinerinių tinklų ir susisiekimo komunikacijų savininkų (valdytojų) ar naudotojų projektavimo sąlygas privalo suprojektuoti gatvę (-es), kitą privalomą infrastruktūrą, statinius, paviršinių nuotekų tinklus, geriamojo vandens tiekimo,  nuotekų šalinimo tinklus ir kiekviename vandentiekio įvade į daugiabučių gyvenamųjų namų pastatus įvadinius vandens apskaitos mazgus bei kiekvieno daugiabučio gyvenamojo pastato bendro naudojimo šildomose patalpose vandens apskaitos mazgus sunaudoto vandens apskaitai butuose. Kiekviename vandentiekio įvade į daugiabučių gyvenamųjų namų pastatus įrengia įvadinius vandens apskaitos mazgus, o kiekvieno daugiabučio gyvenamojo pastato bendro naudojimo šildomose patalpose įrengia vandens apskaitos mazgus sunaudoto vandens apskaitai butuose;
3.6. vadovaudamasis Lietuvos Respublikos savivaldybių infrastruktūros plėtros įstatymo 7 straipsnio 3 ir 5 dalimis, nuomininkas privalo inicijuoti savivaldybės infrastruktūros plėtros sutarties sudarymą ir pateikti raštu pasiūlymą Šiaulių miesto savivaldybei (savivaldybės infrastruktūros plėtros organizatoriui) dėl suplanuotų inžinerinių statinių: susisiekimo komunikacijų, inžinerinių tinklų, kitų inžinerinių statinių suprojektavimo, įrengimo ir (ar) pastatymo ir pagal sudarytą savivaldybės infrastruktūros plėtros sutartį apmokėti savivaldybės infrastruktūros projektavimo, statybos ir įrengimo išlaidas;
3.7. nuomininkas, pateikęs prašymą gauti statybą leidžiantį dokumentą naujam statiniui statyti nuomojamoje teritorijoje, įsipareigoja sumokėti savivaldybės infrastruktūros plėtros įmoką pagal Šiaulių miesto savivaldybės tarybos sprendimu patvirtintą tarifą.
4. Siūlyti pageidaujamą aukciono pradžios datą – nedelsiant.
5. Nustatyti minimalų privalomą aukciono dalyvių skaičių – 1.
6. Teikti informaciją apie šio sprendimo 1 punkte nurodytą išnuomojamą Žemės sklypą (duomenys pagal Nekilnojamojo turto registro duomenų bazės 2024-06-17 datos išrašą):
6.1. duomenys apie įregistruotas teritorijas, kuriose taikomos specialiosios žemės naudojimo sąlygos:
6.1.1. skirstomųjų dujotiekių apsaugos zonos (III skyrius, šeštasis skirsnis) – 182 kv. m;
6.1.2. skirstomųjų dujotiekių apsaugos zonos (III skyrius, šeštasis skirsnis) – 198 kv. m;
6.1.3. skirstomųjų dujotiekių apsaugos zonos (III skyrius, šeštasis skirsnis) – 458 kv. m;
6.1.4. vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) – 1156 kv. m;
6.2. teritorijos, kuriose taikomos specialiosios žemės naudojimo sąlygos, neįregistruotos Nekilnojamojo turto registre:
6.2.1. radiolokatorių apsaugos zonos (VII skyrius, ketvirtasis skirsnis) – 18967,00 kv. m;
6.2.2. požeminio vandens vandenviečių apsaugos zonos (VI skyrius, vienuoliktasis skirsnis) – 18967,00 kv. m;
6.2.3. elektros tinklų apsaugos zonos (III skyrius, ketvirtasis skirsnis) – 282,00 kv. m;
6.2.4. skirstomųjų dujotiekių apsaugos zonos (III skyrius, šeštasis skirsnis) – 670,00 kv. m;
6.2.5. vandens tiekimo ir nuotekų, paviršinių nuotekų tvarkymo infrastruktūros apsaugos zonos (III skyrius, dešimtasis skirsnis) – 6346,00 kv. m;
6.2.6. teritorijos, kuriose, atsižvelgiant į nacionalinio saugumo reikalavimus, taikomi statybos apribojimai (X skyrius, antrasis skirsnis), – 18967,00 kv. m;
6.2.7. šilumos perdavimo tinklų apsaugos zonos (III skyrius, dvyliktasis skirsnis) – 90,00 kv. m;
6.2.8. aerodromo apsaugos zonos (III skyrius, pirmasis skirsnis) – 18967,00 kv. m;
6.3. kitos daiktinės teisės:
6.3.1. kelio servitutas – teisė važiuoti transporto priemonėmis, naudotis pėsčiųjų taku (tarnaujantis) – 0,0916 ha. Pažymėta plane (S-4) taškais: 47, 48, 49, 2, 50, 51, 52, 53, 3, 54, 55, 56, 57, 58, 59, 60, 61, 62, 63, 64, 65, 66, 47;
6.3.2. servitutas – teisė tiesti, aptarnauti, naudoti požemines, antžemines komunikacijas (tarnaujantis) – 0,3781 ha. Pažymėta plane (S-3) taškais: 32, 33, 34, 35, 36, 4, 37, 38, 39, 18, 17, 40, 41, 42, 43. 16, 44, 45, 46, 32;
6.3.3. servitutas – teisė tiesti, aptarnauti, naudoti požemines, antžemines komunikacijas (tarnaujantis) – 0,0897 ha. Pažymėta plane (S-2) taškais: 29, 5, 22, 30, 31, 19, 18, 29;
6.3.4. servitutas – teisė tiesti, aptarnauti, naudoti požemines, antžemines komunikacijas (tarnaujantis) – 0,1768 ha. Pažymėta plane (S-1) taškais:15, 16, 17, 18, 19, 20, 21, 22, 5, 23, 24, 25, 9, 26, 27, 28, 11, 15.
7. Įpareigoti Šiaulių miesto savivaldybės merą teisės aktuose nustatyta tvarka pateikti Žemės sklypo atvirojo aukciono organizatoriui Šiaulių miesto savivaldybės administracijos darbuotojo, atsakingo už informacijos apie išnuomojamą aukcione valstybinės žemės sklypą pateikimą, kontaktus.
Šis sprendimas gali būti skundžiamas ne vėliau kaip per vieną mėnesį nuo jo įteikimo dienos paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose, arba Bendrosios kompetencijos teismui Lietuvos Respublikos civilinio proceso kodekso nustatyta tvarka.

